Fran Alonso

**Francisco Alonso Villaverde**, máis coñecido como **Fran Alonso**, nado en Vigo o 27 de xuño de 1963, é un escritor galego, director de Edicións Xerais de Galicia.

## Traxectoria 
Estudou filoloxía Galego-Portuguesa na Universidade de Santiago de Compostela. A súa carreira como escritor aparece vencellada profesionalmente ó xornalismo e ó ámbito da edición. Foi redactor de *Diario 16 de Galicia*, e dende 1992 traballa en Edicións Xerais de Galicia.
[miniatura|Presentando *A cadencia da fractura* de [Isaac Xubín na Libraría Paz de Pontevedra o 14/12/2017]]
Deuse a coñecer en 1991 ó gañar o Premio Blanco Amor con *Tráiler*, unha novela que xira en torno á vida e mitos dos transportistas. En 1994 publicou *Cemiterio de elefantes*, unha colección de relatos centrados no mundo da noite, e en 1995 *Silencio*, unha novela curta na que explora a esquizofrenia do mundo urbano. O libro de relatos *Males de cabeza* fala sobre os problemas individuais que teñen que ver coa neurose socializada e coa ansiedade que afectan a todo o conxunto social.

Como poeta é autor dunha innovadora obra dende 1992, cando deu ó prelo *Persianas, pedramol e outros nervios*. A vontade rupturista e rebelde dos seus poemas está presente nas súas sucesivas entregas: *Tortillas para os obreiros* en 1996, *Subversións* en 2001. O seu poemario *Balada solitaria* é un diálogo entre a linguaxe poética do galego e a linguaxe figurativa do fotógrafo portuense Renato Roque.

A súa obra narrativa e poética aparecen recollidas en diversas antoloxías. Traduciu para o galego o Polgariño de Charles Perrault, foi un dos animadores das Edicións do Dragón e coordinou e editou o libro *Mini.relatos*, publicado pola Librería Cartabón (1999), onde participaron 27 autores galegos novos. Foi responsable das coleccións de poesía Ablativo Absoluto e de narrativa Abismos, durante o seu período de vixencia. Foi subdirector para edición xeral de Edicións Xerais (2001-2018) e o seu director desde o 20 de abril de 2018 . Tamén foi vicepresidente da Asociación Galega de Editores (2006-2010).

Está casado con Concha Costas, expresidenta da Mesa pola Normalización Lingüística do galego.

## Obras 
### Narrativa adulta 
* *Tráiler* (1991). Vigo: Edicións Xerais. 224 páxs. ISBN 978-84-8302-250-4.
* *A lúa no probador* (1992). Biblioteca de Autores Galegos, *Diario 16 de Galicia*. Relatos e poemas escritos entre 1986 e 1990.
* *Cemiterio de elefantes* (1994). Vigo: Edicións Xerais. Traducida ao castelán. 136 páxs. ISBN 978-84-9782-625-9(7ª). ePub: ISBN 978-84-9914-616-4.
* *Silencio* (1995). Vigo: Nigra. Reeditada cun relato inédito en 2001 por Edicións Xerais en Fóra de Xogo, 96 páxs. ISBN 978-84-9914-635-5, ePub: ISBN  978-84-9914-719-2.
* *Males de cabeza* (2001). Vigo: Edicións Xerais. Foi traducida ao castelán e ao catalán. 208 páxs. ISBN 978-84-8302-546-8 (2ª). ePub: ISBN 978-84-9914-961-5.
* *Ninguén* (2011). Vigo: Edicións Xerais. 200 páxs. ISBN 978-84-9914-302-6. ePub: ISBN 978-84-9914-477-1.
* *Cáncara* (2026). Vigo: Edicións Xerais. 200 páxs. ISBN 978-84-1110-806-5. ePub: ISBN 978-84-1110-814-0.

### Literatura infanto-xuvenil 
* *O brillo dos elefantes* (1999). Vigo: Edicións Xerais. Ilustracións de Luis Castro Enjamio. 80 páxs. ISBN 978-84-9782-454-5 (4ª).
* *A casa da duna* (2002). Vigo: Edicións Xerais. Co fotógrafo Manuel G. Vicente. 48 páxs. ISBN 8483028719.
* *O brillo dos elefantes* (2006). Vigo: Edicións Xerais, Merlín. Ilustrado por Enjamio. 80 páxs. ISBN 9788497824545.
* *Cartas de amor* (2006). Vigo: Edicións Xerais, Fóra de Xogo. Traducida ao castelán. 128 páxs. ISBN 978-84-9782-489-7 (13ª). ePub: ISBN 978-84-9914-852-6.
* *A araña e máis eu* (2009). Kalandraka. Foi traducida ao castelán, ao portugués, ao inglés, ao italiano e ao coreano. Fotografías de Manuel G. Vicente. 48 páxs. ISBN 978-8484645344.
* *A punta de pistola* (2012). Vigo: Edicións Xerais, Fóra de Xogo. 144 páxs. ISBN 978-84-9914-451-1 (5ª). ePub: ISBN 978-84-9914-585-3.
**Douche a miña palabra* (2021). Vigo: Edicións Xerais, Sopa de letras. 128 páxs. ISBN 978-84-9121-886-9 . Ilustracións de Bea Gregores. ePub: ISBN 978-84-9121-899-9.
**A curva da pantasma* (2023). Vigo: Edicións Xerais, Fóra de Xogo. 224 páxs. ISBN 978-84-1110-308-4. ePub: ISBN 978-84-1110-285-8.

#### Poesía 
* *Cidades* (1997). Vigo: Edicións Xerais, Sopa de libros. (Ilustracións de Pablo Otero Rodríguez "Peixe"). Traducida ao castelán. 72 páxs. ISBN 978-84-9914-191-6 (5ª). ePub: ISBN 978-84-1110-290-2. Ilustacións do autor.
* Subversións (2001). Vigo: Edicións Xerais, Alternativas. 188 páxs. ISBN 9788483026618. 
* *Poetízate. Antoloxía da poesía galega* (2006). Vigo: Edicións Xerais, Fóra de Xogo. 224 páxs. ISBN 978-84-9914-250-0 (19ª). ePub: ISBN 978-84-9121-972-9. Edición actualizada en 2024, ISBN 978-84-1110-513-2.
* *O meu gato é un poeta* (2011). Vigo: Edicións Xerais, Sopa de letras. 72 páxs. ISBN 978-84-9914-211-1(9ª). (libro-CD)
* *Poemas birollos para ler cos ollos* (2016). Vigo: Edicións Xerais, Sopa de letras. Ilustrado polo autor. 72 páxs. ISBN 978-84-9121-052-8(2ª).
* *Street poems* (2018). Vigo: Edicións Xerais, Sopa de letras. 112 páxs. ISBN  978-84-9121-367-3 (3ª). Ilustrado polo autor.
* *Véndoche un poema* (2025). Vigo: Xerais. 144 páxs. ISBN 978-84-1110-683-2.

#### Biografía 
* *A vida secreta de María Mariño* (2007). Vigo: Edicións Xerais. Ilustracións de Fino Lorenzo. 104 páxs. ISBN 9788497825757.
* *A voz que vén da seitura* (2007). Biografía da Señora Carmen, unha muller de 82 (falecida en 2014) anos integrante do grupo folk Malvela. Forma parte do libro CD/DV *A flor dos meus anos*.
* *Folerpas de Novoneyra. Biografía e antoloxía* (2010). Vigo: Edicións Xerais, Merlín. 136 páxs. ISBN 9788499141220.

### Crónica 
* *Territorio ocupado* (1998). Vigo: Edicións Xerais. Fotografías de Manuel G. Vicente. 280 páxs. ISBN 9788483022801.
* *Un país a medio facer* (2008). Vigo: Edicións Xerais. 224 páxs. ISBN 9788497829335.
* *Contesta ou disparo* (2011). Publicado en Internet. Libro de entrevistas para Diario 16 de Galicia.

### Poesía adultos 
* *Persianas, pedramol e outros nervios* (1992). Alacrán Poesía. ISBN 978-8460442745.
* *Tortillas para obreiros* (1996). Culleredo: Espiral Maior. 53 páxs. ISBN 8488137842.
* *Subversións* (2001). Vigo: Edicións Xerais. 192 páxs. ISBN 978-84-8302-661-8.
* *Balada solitaria* (2004). Edicôes Eterogémeas. Traducida ao catalán.
* *Transición* (2011). Franouren. (libro-CD)
* *Poétic@* (2015). Autoedición en formato dixital.
* *Terraza* (2017). Vigo: Edicións Xerais. 80 páxs. ISBN 978-84-9121-155-6. ePub: ISBN 978-84-9121-579-0.
* *Véndoche un poema* (2025). Vigo: Xerais. 144 páxs. ISBN 978-84-1110-683-2. ePub: ISBN 978-84-1110-690-0.

### Obras colectivas 
* *Concurso Nacional de Poesía O Facho (1978-1989)*, 1990, Ediciós do Castro.
* *O mar de adentro*, 1990, Edicións do Dragón.
* *Homenaxe a Miguel González Garcés*, 1991, Deputación da Coruña.
* *A rota dos baleeiros*, 1991, Edicións do Dragón.
* *XV Festival da Poesia no Condado*, 1995, S. C. D. Condado.
* *Relato contemporáneo*, 1995, Edicións Xerais.
* *Construír a paz*, 1996, Edicións Xerais.
* *Narradores de cine*, 1996, Edicións Xerais.
* *Unha liña no ceo*, 1996, Edicións Xerais.
* *Bestiario*, 1998, Edicións do Dragón.
* *dEfecto 2000. Antoloxía de poetas dos 90*, 1999, Letras de Cal.
* *Mini-relatos*, 1999, Libraría Cartabón.
* *Contos para levar no peto*, 2001, Xerais.
* *Ninguén está só*, 2001, Editorial Tris Tram.
* *Palabras con fondo*, 2001, Fondo Galego de Cooperación e Solidariedade.
* *Longa lingua*, 2002, Edicións Xerais.
* *Materia prima: relatos contemporáneos*, 2002, Edicións Xerais.
* *Alma de beiramar*, 2003, Asociación de Escritores en Lingua Galega.
* *Intifada. Ofrenda dos poetas galegos a Palestina*, 2003, Fundación Araguaney.
* *Narradio. 56 historias no ar*, 2003, Edicións Xerais.
* *Negra sombra. Intervención poética contra a marea negra*, 2003, Espiral Maior.
* *Xela Arias, quedas en nós*, 2004, Edicións Xerais.
* *X. Espazo para un signo*, 2005, Edicións Xerais.
* *Historias para ler e mirar*, 2007, Xunta de Galicia.
* *O son das buguinas*, 2007, Edicións Xerais.
* *Educación e Paz III. Literatura galega pola Paz*, 2008, Edicións Xerais.
* *Marcos Valcárcel. O valor da xenerosidade*, 2009, Difusora.
* *Urbano. Homenaxe a Urbano Lugrís*, 2011, A Nave das Ideas.
* *Manuel Lueiro Rey (1916-1990)*, 2013, Xerais.
* *Versos no Olimpo. O Monte Pindo na poesía galega*, 2013, Toxosoutos.

### Traducións 
* *A aventura sorprendente dun homiño moi valente*, de Hans Traxler (2007). Vigo: Edicións Xerais.

## Premios 
* Premio Curuxa Literaria en 1990 polo relato *O mañá depende de nós*.
* Premio Blanco Amor en 1991 por *Tráiler*.
* Premio Rañolas en 1997 por *Cidades*.
* Premio Losada Diéguez en 1999.
* Accésit do Premio Lazarillo do Ministerio de Cultura en 1998 por *Cidades*.
* Mención na Lista de Honra da revista CLIJ.
* Premio Xosé Neira Vilas ao mellor libro infantil no 2009, por *A araña e mais eu*.
* Premio Fervenzas Literarias ao mellor libro infantil no 2011, por *O meu gato é un poeta*.
* Premio de Novela por Entregas de La Voz de Galicia no 2012, por *A punta de pistola*.
* Premio ao mellor proxecto literario na rede na I Gala do Libro Galego en 2016, por *Poétic@.gal*.

## Notas 
## Véxase tamén 
### Bibliografía 
* *Dicionario biográfico de Galicia*, Ir Indo Edicións, 2010-2011, Vigo.
### Ligazóns externas 
* Cabrafanada, blog de Fran Alonso
* *Males de cabeza* en PDF